
Z A P I S N I K

27. sjednice Vijeća Mjesnog odbora Ivanja Reka,
održane 20. lipnja 2023. u prostorijama mjesne samouprave Mjesnog odbora Ivanja Reka, s početkom u 20.00 sati


NAZOČNI ČLANOVI VIJEĆA:
1. Damir Ranec
2. Jure Barišić
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 27. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 26. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika, Vijeće jednoglasno utvrđuje

D N E V N I     R E D:
1. Utvrđivanje prioriteta za donošenje Plana komunalnih aktivnosti(PKA) za 2024. godinu i Plana malih komunalnih akcija ( PMKA) – asfalterski program za 2024. godinu
2. Aktualna komunalna problematika
3. Korištenje prostora MS
4. Razno: izvješća, pitanja i prijedlozi











Ad 1. Utvrđivanje prioriteta za donošenje Plana komunalnih aktivnosti(PKA) za 2024. godinu i Plana malih komunalnih akcija ( PMKA) – asfalterski program za 2024. godinu


Z A K L J U Č A K
o rješavanju komunalne problematike

Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se u prijedlog Plana malih komunalnih akcija ( PMKA) – asfalterski program za 2024. godinu, uvrsti:

· Ivanjorečka cesta od kbr. 102 do kbr. 114 – asfaltiranje i saniranje kolnika

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Z A K L J U Č A K
o rješavanju komunalne problematike

Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se u Plan komunalnih aktivnosti (PKA) za 2024., uvrsti:

· pošljunčavanje i uređenje javnog puta za kč. 5488 ko. Resnik novi u dužini cca 200m, između nasipa GOK-a i savskog nasipa
· mikrolokacija u privitku 

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.



Ad 2. Aktualna komunalna problematika 

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:

1. Uvrštavanje u program održavanja čišćenja javnih površina – Čistoća za postavljanje košarica za otpatke za lokacije: šetnica uz Slavonsku aveniju od Lesnine od Ul. Sv. Ivana, šetnica uz Ivanjorečku cestu od kbr. 72 do 38. 
2. Postavljanje prometnog znaka „djeca na cesti“ na Ivanjorečkoj cesti u zoni križanja s Ul. Bože Težaka
3. Uspostava pješačkog prijelaza na Ivanjorečkoj cesti kod kbr. 9 u zoni križanja s Ul. Bože Težaka
4. Slavonska avenija u zoni križanja s Ul. Sv. Ivana – vibracijske trake
5. Postavljanje kamera za nadzor brzine kretanja motornih vozila na Slavonskoj aveniji u zoni križanja s Ul. Sv. Ivana 
6. Projektni zadatak 30/21 – status aktivnosti za izgradnju cjevovoda na dijelu Ivanjorečke ceste od kbr. 40 do nadvožnjaka ZG obilaznice
7. HAC postavljanje bukobrana uz ZG obilaznicu – status aktivnosti oko izrade PD

Nakon rasprave Vijeće jednoglasno donosi 

Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da predloži nadležnom gradskom tijelu da koordinirano s Podružnicom Čistoća pristupi izmjeni i dopuni programa održavanja čistoće javnih površina u okviru Programa održavanja komunalne infrastrukture na području GČ Peščenica-Žitnjak, na način da se program održavanja dopuni novim lokacijama:

· potreba postave koševa za otpatke na lokacijama:
· šetnica uz Slavonsku aveniju od Lesnine do Ul. Sv. Ivana
· šetnica uz Ivanjorečku cestu od kbr. 72 do 38 

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.



Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da od nadležnog gradskog ureda zatraži:

- izvrši očevid i pokrene postupak za uspostavu pješačkog prijelaza na Ivanjorečkoj cesti kod kbr. 9 u zoni križanja s Ul. Bože Težaka

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.



Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da od nadležnog gradskog ureda zatraži:

- izvrši očevid i pokrene postupak postavljanje prometnog znaka „djeca na cesti“ na Ivanjorečkoj cesti u zoni križanja s Ul. Bože Težaka zbog novoizgrađenog dječjeg vrtića u Ul. Bože Težaka

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.






Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da od nadležnog gradskog ureda zatraži:

- izvrši očevid i pokrene postupak za postavljanje horizontalne prometne signalizacije „vibracijske trake“ na kolniku Slavonske avenije (smjer istok i zapad) u zoni križanja s Ul. Sv. Ivana zbog učestalih prometnih nesreća sa smrtnim posljedicama

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.




Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se od nadležne institucije MUP-a, PU Zagrebačka zatraži:

- postavljanje kamera za nadzor brzine kretanja motornih vozila na Slavonskoj aveniji (smjer istok i zapad) u zoni križanja s Ul. Sv. Ivana zbog učestalih prometnih nesreća sa smrtnim posljedicama

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.



Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se od nadležnog gradskog ureda zatraži:

- status aktivnosti za projektni zadatak 30/21 „Izrada idejnog, glavnog i izvedbenog projekta izgradnje vodoopskrbnog cjevododa u Ivanjorečkoj cesti od kbr. 40 do nadvožnjaka preko autoceste A3“

- priložen odgovor ViO od 06.06.2023., URBROJ: 1-239/2023

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.




Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se od nadležne institucije Hrvatske autoceste (HAC) zatraži:

- status aktivnosti oko izrade projektne dokumentacije za zaštitu od buke i izgradnju bukobrana na području naselja Ivanja Reka uz ZG obilaznicu
- priložen odgovor HAC-a od 30.06.2022., KLASA: 200-01/21-02/15, URBROJ: 4211-100-22-18

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.


Ad 3. Korištenje prostora MS

Damir Ranec, predsjednik Vijeća Mjesnog odbora:

Ističe da su zaprimljeni zahtjevi za višekratno korištenje prostora Mjesne samouprave:
1. Socijaldemokratska partija (SDP) – ogranak Ivanja Reka

U Raspravi su sudjelovali i svi ostali članovi vijećnici.

Nakon rasprave Vijeće jednoglasno donosi:

Z A K L J U Č A K
o korištenju prostora 


Vijeće Mjesnog odbora Ivanja Reka odobrava višekratno korištenje prostora za političku stranku Socijaldemokratska partija (SDP) – ogranak Ivanja Reka koju zastupa Mario Šoštarić u terminu ponedjeljkom od 18-20h


Ad 4. Razno: izvješća, pitanja i prijedlozi

Damir Ranec, predsjednik Vijeća 

Ističe da su uz materijale za ovu sjednicu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

06.06.2023. dobiven dopis od ViO da je pokrenuti projektni zadatak za izgradnju cjevovoda od Ivanjorečka kbr. 40 do nadvožnjaka ZG obilaznice.

23.05.2023. dobiven dopis od Čistoće da se ne mogu postaviti košarice za otpatke na lokacijama za šetnicu Slavonska avenija od Lesnine do Ul. Sv. Ivana te šetnicu uz Ivanjorečku cestu od kbr. 72 do 38, zato jer iste nisu uvrštene u Program redovnog održavanja.

09.06.2023. upućene prijave prema nadležnom Gradskom uredu za potrebu košnje površina na području MO Ivanja Reka koje su pod održavanjem Zrinjevca
09.06.2023. upućen dopis prema ViO za potrebu košnje i održavanja nasipa uz GOK na području MO Ivanja Reka, na dijelu od pročistača otpadnih voda od nadvožnjaka ZG obilaznice

09.06.2023. upućen dopis prema Vodoprivreda d.o.o. za potrebu košnje i održavanja odvodnih kanala na području MO Ivanja Reka

12.06.2023. dobiven povratni odgovor od ZG cesta da se krajem lipnja očekuje početak radova na saniranju i asfaltiranja kolnika na Ivanjorečkoj cesti od kbr. 104 do Marofske ulice.

13.05.2023. upućen dopis prema ZG cestama za potrebu saniranja nogostupa na dijelu kod ulaza u dvorište OŠ Ivanja Reka.


Dovršeno u 21.30 sati.

KLASA:024-08/23-003/1230 
[bookmark: _GoBack]URBROJ:251-13-11-11/003-23-2
Zagreb, 20.06.2023.


Zapisnik sastavio: 
Damir Ranec



Predsjednik Vijeća Mjesnog odbora
           Ivanja Reka
Damir Ranec, mag.oec.
